section_heading: Povijest
paragraph_text: thumb|desno|Riječ [[taekwondo napisana hangulom.]] Nastalo je sredinom 15. stoljeća za vrijeme korejskog kralja Sejonga Velikog. Do tada su Korejci koristili kinesko pismo koje je bilo previše složeno za običan puk pa su čitati i pisati znali samo pripadnici priviligiranog plemstva, obično muškarci. Većina Korejaca bila je gotovo nepismena prije uvođenja hangula. Pismo je osmišljeno kako bi bilo lako za naučiti. U dokumentu koji je pratio nastanak hangula pisalo je da će mudrac naučiti hangul već isto jutro, a glupom će trebati deset dana. Neki konfucijski učenjaci smatrali su da je kinesko pismo jedino legitimno i gledali su hangul kao prijetnju, no on je bio jako dobro prihvaćen, pogotovo među ženama i piscima beletristike. Toliko je dobro poslužio za širenje informacija među pukom da ga je korejski kralj Yeonsangun [Jonsangun], u strahu od pobune naroda, zabranio 1504. godine.